text: Grindehval skal skæres op på parkeringsplads
  15 december 2018 kl. 16.05
  En seks meter lang grindehval strandede fredag eftermiddag ved Skagen. Nu ligger den på en parkeringsplads i Esbjerg og skal gøre gavn for forskningen.
  Grindehvalen er en næsten seks meter lang hanhval på halvanden ton, og den har sandsynligvis været død et godt stykke tid inden den i går drev i land ved Skagen.
  Charlotte Tøstesen, biolog, Fiskeri- og Søfartsmuseet, Esbjerg: "Jeg tror, det er en gammel hval, da dens tænder er meget slidte. Nu skal en obduktion vise, hvorfor den døde."
  - Jeg tror, det er en gammel hval, da dens tænder er meget slidte. Nu skal en obduktion vise, hvorfor den døde, siger biolog, Charlotte Tøstesen fra Fiskeri- og Søfartsmuseet i Esbjerg.
  
  Esbjerggenserne må gerne kigge med
  Grindehvaler ses af og til i danske farvande, men det er mest i flokke. Ifølge Charlotte Tøstesen tyder det på, at denne hval er blevet syg til havs, er død, og drevet i land efterfølgende.
  Grindehvalen skal skæres op på tirsdag på parkeringspladsen ved Fiskeri- og Søfartsmuseet, og der er adgang for offentligheden, så alle kan se, hvordan sådan et pattedyr ser ud indeni.
  